Mack Sennett

Mack Sennett (lahir Michael Sinnott; 17 Januari 1880 – 5 November 1960) merupakan pelakon dan pengarah Amerika Syarikat kelahiran Kanada. Beliau dikenali sebagai perintis kepada komedi slapstik dalam filem dan merupakan "Raja Komedi". Filem pendek beliau Wrestling Swordfish dianugerahkan Best Live Action Short Film pada tahun 1932 dan beliau menerima Anugerah Penghargaan Akademi pada tahun 1937.

Dengan bantuan kewangan dari Adam Kessel dan Charles O. Bauman, Michael "Mack" Sennett mengasaskan Keystone Studios di Edendale, California pada tahun 1912. Ramai pelakon dikeluarkan oleh Sennett termasuklah Marie Dressler, Mabel Normand, Charles Chaplin, Harry Langdon, Roscoe Arbuckle, Harold Lloyd, Raymond Griffith, Gloria Swanson, Ford Sterling, Andy Clyde, Chester Conklin, Polly Moran, Louise Fazenda, The Keystone Cops, Bing Crosby, dan W. C. Fields.

Pada tahun 1917, Sennett keluar dari Keystone dan menguruskan syarikatnya sendiri, Mack Sennett Comedies Corporation. Pada tahun 1920-an, filem-filem pendek beliau mendapat permintaan yang tinggi dengan menampilkan bintang-bintang seperti Billy Bevan, Andy Clyde, Harry Gribbon, Vernon Dent, Alice Day, Ralph Graves, Charlie Murray, dan Harry Langdon. Beliau turut menerbitkan filem cetera bersama pelakon-pelakon seperti Ben Turpin dan  Mabel Normand. 

Mack Sennett meninggal dunia pada 5 November 1960 di Woodland Hills, California, ketika berusia 80.

Rujukan

Bacaan tambahan
 Lahue, Kalton (1971); Mack Sennett's Keystone: The man, the myth and the comedies; New York: Barnes;

Pautan luar

 

Mack Sennett at Virtual History
Mack Sennett papers, Margaret Herrick Library, Academy of Motion Picture Arts and Sciences

Kelahiran 1880
Kematian 1960
Pelakon Amerika Syarikat
Pelakon lelaki Amerika Syarikat
Pelakon filem Amerika Syarikat
Pengarah filem Amerika Syarikat
Pelakon Kanada